Η **Κίμπρα Λι Τζόνσον** (*Kimbra Lee Johnson*, 27 Μαρτίου 1990), γνωστή απλά ως **Κίμπρα** (**Kimbra**), είναι τραγουδίστρια - τραγουδοποιός από τη Νέα Ζηλανδία. Μεταξύ άλλων έχει κατακτήσει δύο βραβεία Grammy το 2013, για την συνεργασία της με τον Gotye στο τραγούδι *Somebody That I Used to Know*.

Βιογραφία
---------

### Τα πρώτα χρόνια

Η Κίμπρα Λι Τζόνσον γεννήθηκε στο Χάμιλτον της Νέας Ζηλανδίας, όπου και πέρασε το μεγαλύτερο μέρος της παιδικής της ηλικίας. Ο πατέρας της ήταν ο επικεφαλής ιατρός στο κέντρο υγείας των φοιτητών του Πανεπιστημίου του Waikato ενώ η η μητέρα της ήταν νοσοκόμα. Σε ηλικία 12 χρονών ξεκίνησε μαθήματα στην κιθάρα που της χάρισε ο πατέρας της. Φοίτησε στο γυμνάσιο Hillcrest, συμμετείχε στην τζαζ χορωδία του σχολείου και έλαβε μέρος, μέσω αυτού, στον εθνικό μουσικό διαγωνισμό των σχολείων της Νέας Ζηλανδίας *Rockquest*, όπου και βραβεύτηκε με την δεύτερη θέση το 2004 σε ηλικία 14 ετών. Επίσης εμφανίστηκε σε βιντεοκλίπ για την παιδική μουσική εκπομπή *What Now* με το τραγούδι *«Smile»*. Από τις πρώτες δημόσιες παραστάσεις της συγκαταλέγονται αυτές στους ιππικούς αγώνες Waikato Times Gold Cup το 2000 σε ηλικία δέκα ετών, ενώ ερμήνευσε τον εθνικό ύμνο της χώρας στον τελικό πρωταθλήματος ράγκμπι το 2002, μπροστά σε 27.000 θεατές.

Το 2007, μετά τη νίκη στον διαγωνισμό του *Juice Tv* για το βραβείο *Best Breakthrough music video* για το βίντεο του τραγουδιού *«Simply on My Lips»*, η 17χρονη τότε Κίμπρα, τράβηξε την προσοχή της πρώην διευθυντή της Independiente Records Μαρκ Ρίτσαρντσον (Mark Richardson), ο οποίος της πρότεινε να συμμετέχει στη νεοσυσταθείσα εταιρεία διαχείρισης ανεξάρτητης ετικέτας Forum 5, της Μελβούρνης. Η Κίμπρα μετακόμισε στην Αυστραλία και ξεκίνησε τις εργασίες για το πρώτο της δίσκο.

### Vows (2010)

Το πρώτο single της υπό την Forum 5, το *«Settle down»*, κυκλοφόρησε τον Ιούνιο του 2010, παράλληλα με ένα βιντεοκλίπ σε σκηνοθεσία Guy Franklin, αποσπώντας καλές κριτικές. Τον Δεκεμβρίου του ίδιου έτους συμμετείχε στα φωνητικά του single *«I Look to You»* του αυστραλιανού «indietronica» συγκροτήματος *Miami Horror*, ενώ συμμετείχε και στο βιντεοκλίπ του τραγουδιού.

To 2011 κατέκτησε την πρώτη θέση στο διαγωνισμό *Vanda & Young Songwriting Competition* με το τραγούδι *«Cameo Lover»*, το οποίο αργότερα έγινε το δεύτερό της single. Στον ίδιο διαγωνισμό, την τρίτη θέση κατέλαβε η συνεργασία της με τον Gotye στο τραγούδι *«Somebody That I Used to Know»* , το οποίο εκδόθηκε τον Ιούλιο του ίδιου έτους. Νωρίτερα, στις 7 Ιουνίου του 2011, η Κίμπρα είχε υπογράψει με την Warner Bros Records της Νέας Ζηλανδίας για τη διανομή του νέου της άλμπουμ στη Νέα Ζηλανδία και την Αυστραλία, καθώς και μια παγκόσμια συμφωνία για όλες τις άλλες περιοχές με την Warner Bros Records των ΗΠΑ.

Το παρθενικό της άλμπουμ με το όνομα *«Vows»* κυκλοφόρησε στις 29 Αυγούστου στη Νέα Ζηλανδία και στις 2 Σεπτεμβρίου στην Αυστραλία. Στην πρώτη εβδομάδα κυκλοφορίας του το άλμπουμ ανέβηκε στην 3η θέση των charts στη Νέα Ζηλανδία και στην 5η στην Αυστραλία, συνεχίζοντας και τις υπόλοιπες εβδομάδες ανοδική τροχιά. Κατάφερε να κερδίσει το βραβείο κριτικών των Μουσικών Βραβείων της Νέας Ζηλανδίας το 2011, τα βραβεία Καλύτερης Γυναίκας Καλλιτέχνη και Καλύτερου Τραγουδιού (για το *«Cameo Lover»*) στον διαγωνισμό ARIA Music Awards του 2011. καθώς και το βραβείο *«One to Watch»* των μουσικών βραβείων του περιοδικού Rolling Stones για το 2012.

Παράλληλα, η συνεργασία των Gotye - Kimbra στο τραγούδι *«Somebody That I Used to Know»* σημείωσε διεθνή επιτυχία, καταλαμβάνοντας την 1η θέση στην Αυστραλία, τη Νέα Ζηλανδία, τη Γερμανία, το Βέλγιο, την Ολλανδία, το Ηνωμένο Βασίλειο, τον Καναδά και τις Ηνωμένες Πολιτείες. Στην 55η απονομή των βραβείων Grammy, κατέλαβε από κοινού με τον Gotye τα βραβεία για το καλύτερο δίσκο της χρονιάς (Record of the Year) και το καλύτερο ποπ ντουέτο (Best Pop Duo/Group Performance) για το 2012, για το τραγούδι *Somebody That I Used to Know*.

### live μπάντα

* Fagan Wilcox - δείγματα / synth / μπάσο / φωνητικά (2009-σήμερα)
* Τίμων Martin - κιθάρα / φωνητικά (2009-σήμερα)
* Stevie McQuinn - τύμπανα (2010-σήμερα)
* Ben Davey - πλήκτρα / φωνητικά (2010-σήμερα)

### Προηγούμενη μέλη

* Stan Bicknell - τύμπανα (2009-2010)
* Joe Cope (2009)

Παραπομπές
----------

1. ↑  (Αγγλικά) *Discogs*. 2163593. Ανακτήθηκε στις 9  Οκτωβρίου 2017.
2. 1 2 3  *Montreux Jazz Festival Database*. 3922. Ανακτήθηκε στις 28  Σεπτεμβρίου 2020.
3. ↑  «'Simply on My Lips' at APRA search engine». Australasian Performing Right Association (APRA). Αρχειοθετήθηκε από το πρωτότυπο στις 5 Νοεμβρίου 2013. Ανακτήθηκε στις 5 Μαρτίου 2013.
4. ↑  Woulfe, C. (2010, 31 October). "Unchained Melodies". *Sunday Star Times*, σσ. 16–18.
5. ↑  Louise Risk And Fairfax (10 Ιουνίου 2011). «Look at her now - news - waikato-times». Stuff.co.nz.
6. ↑  Baidawi, Adam (Νοέμβριος 2011). «Kimbra, A Sound Unto Her Own». *JetStar Magazine* (Jetstar Airways). Αρχειοθετήθηκε από το πρωτότυπο στις 2013-03-24.. Ανακτήθηκε στις 2013-03-05.
7. ↑  «Watch & Listen: Like Ice!». PerezHilton.com. 20 Αυγούστου 2010. Αρχειοθετήθηκε από το πρωτότυπο στις 4 Οκτωβρίου 2012. Ανακτήθηκε στις 5 Μαρτίου 2013.
8. ↑  «'I Look to You' (ft. Kimbra) – EP». itunes.apple.com. 2010.
9. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 1 Μαρτίου 2012. Ανακτήθηκε στις 5 Μαρτίου 2013.
10. ↑  «2011 Vanda and Young Songwriting Competition – Winners Announcement». Australasian Performing Right Association (APRA) | Australasian Mechanical Copyright Owners Society (AMCOS). 15 Ιουλίου 2011. Αρχειοθετήθηκε από το πρωτότυπο στις 25 Σεπτεμβρίου 2012. Ανακτήθηκε στις 5 Μαρτίου 2013.
11. ↑  «Kimbra Signs Worldwide Deal With Warner Bros. Records». Marketwire.com. 7 Ιουνίου 2011.
12. ↑  Bridget Jones. «Kimbra wins Critics' Choice Award 2011». Stuff.co.nz.
13. ↑  «Kimbra wins Aussie music award». *Television New Zealand*. 2011-11-28. .
14. ↑  Kimbra (26 Ιανουαρίου 2012). «Kimbra Wins A Rolling Stone Award». Kimbramusic.com. Αρχειοθετήθηκε από το πρωτότυπο στις 1 Νοεμβρίου 2013. Ανακτήθηκε στις 5 Μαρτίου 2013.
15. ↑  «Διπλό Grammy για τον Gotye, το ένατο βραβείο στην καριέρα της για την Adele». *Newsroom ΔΟΛ μέσω in.gr*. 2013-02-11.. Ανακτήθηκε στις 2013-02-22.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 249893002
* **Europeana**: agent/base/123761
* LCCN: no2012069942
* ISNI: 0000 0003 7058 8770
* GND: 1025233964
* SUDOC: 162484917
* BNF: cb16609059v (data)
* BIBSYS: 13059619
* MusicBrainz: fad2875e-ba81-4637-b859-4684622dcb1c
* NKC: xx0169785

 |

 |